TAMURT – Teḍra-d twaɣit tameqrant. Yiwen n « waɛrav-ineslemn usekkak », yessaweḍ ad yerfed afus-is f Gmatneɣ mas aselway Ferhat Mhenni, di tlemmast n Paris. Qqareɣt-id yagi yal tikelt mara d-aruɣ aḍris inu deg weɣmis d akken aɛraben neɣ imsɛarben sumata « d tawekka » di tfekka Tefriqt Ugafa.
Maca mazal, ar tura, llan ugin ad ɛaqlen acengu i ten-irekḍen, i yekkaten a ten-issenger, ad issenger tutlayt nsen seg asmi i yeffeɣ urumi afransis di tmurt n Lzayer. Nekni s imeɣnasen deg wennar, yal ass, yal tamrilt di tudert nneɣ, di beṛṛa neɣ di tmurt Taqbaylit nettwali ḍerrunt-d twaɣiyin am tiggi deg akal n lejdud nneɣ, maca wissen amek llan deg-neɣ, mazal yewwet-iten uzaylal, ṭṭaylal d akken takayin nsen mačči d ayen i isehlen. Ur seqqaret ara d akken yeshel usakwi n uqbayli yeṭṭsen, yewwet meɣrud abaɛda ma d win i icummen « cemma sidi ɛemmar ». Cemma yagi ar wallaɣ i tekkat u yerna amdan nni ad ikrehiman-is, aẓar-is, tutlayt-is, ateg,…
Ihi, a tagmatt taqbaylit anida tellam, ur ttɛemmidet ara ad d-ḍrun, ad ɛeddint twiɣa am tigi, tagi n mas Aselway akked d Aɛmiruc acennay. Ihi, ilaq ad tbeddem am yiwen mgal icengga n « waɛraven-ineslmen usekkak » i yekkaten ad snegren aẓar nneɣ d yedles nneɣ sumata. Ay atmaten, mačči d mas Aselway-kan i d-qesden widak-agi, maca qesden-d ad mḥun akk imaziɣen anida ma llan, acu-kan llan deg-sen igad yekkaten aɣ-sneqqen kra-kra, llan deg-sen igad i yebɣan aɣ-faken si tura, acku uysen u yerna ugaden ad d-nekker akka ɣer zzat. D anect-a i yeṣṣawḍen ad d-snulfu : « opération zéro kabyles ». Yernu ẓret-kan ay atmaten, jmaɛaliman, ar tura ar mazal xilla deg Iqbayliyen d Teqbayliyin ma ẓran, ma slan s teqṣiṭ agi i d-yeḍran di Msetɣanem ass n 18 ɣuct 2020.
Ur ttaggad agmatneɣ mas Aselway, aqlaɣ ar tama-k akken nella s Iqbayliyen d Teqbayliyin, werǧin a neqbel yiwen weqbayli ad ittwet neɣ ad ittwaḥqer. Nettmenni akken mas Ferḥat Mhenni ur tyuɣ kra n wayen n diri, ur yejriḥ, ur yella kra i yuɣen tafekka-s. A tagmatt, tura d lawan akken Iqbayliyen d Teqbaylyin sumata ad dduklen am yiwen mgal acengga n waɛraben-inselemn n usekka !
Hand Berkouk
kab_Latn kab_Latn kab_Latn kab_Latn deu_Latn